রুমানিয়ান টিভি ব্যক্তিত্ব লুলিয়া ভানতুরের সঙ্গে সম্পর্কের কথা অানুষ্ঠানিকভাবে কখনো স্বীকার করেননি বলিউড অভিনেতা সালমান খান। যদিও বিভিন্ন অনুষ্ঠানে এ দু'জনকে একসঙ্গে প্রায়ই দেখা যাচ্ছে। যেমন গত ২৭ ডিসেম্বর সালমানের ৫০তম জন্মদিনে উপস্থিত ছিলেন লুলিয়া। শুধু তাই নয়, নিজ পরিবারের অনেক সদস্যকে ডিঙিয়ে সালমান তার 'ঘনিষ্ঠজন' লুলিয়ার মুখে জন্মদিনের কেকও তুলে দেন। এ থেকে রুমানিয়ান এ মডেলের সঙ্গে সালমানের সম্পর্ক যে গভীরতর তা হয়তো কারো বোঝার বাকি নেই।